

**Παρών στον Ποδηλατικό Γύρο Λεμεσού ο Ανδρέας Μιχαηλίδης**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρευρέθηκε στον Deloitte Ποδηλατικό Γύρο Λεμεσού 10 χλμ. την Κυριακή 18 Σεπτεμβρίου.

Η έναρξη του Ποδηλατικού Γύρου δόθηκε το πρωί της Κυριακής και ήταν παρών ο Πρόεδρος του ΚΟΑ, ο οποίος έδειξε την έμπρακτη και συνεχή στήριξη του Οργανισμού στην ποδηλασία, ενώ συνεχάρη τους αρμοδίους για την άψογη διοργάνωση, καθώς ο Ποδηλατικός Γύρος ολοκληρώθηκε με μεγάλη επιτυχία και πολυπληθή συμμετοχή από το κοινό.